Publication: Magyar Közlöny
Issue: MK-1998-55 (Year: 1998, Number: 55)
Era: 1990-2004
Section: szabályokról szóló 1993. évi LXXVIII. törvény (a továbbiakban: Lt.) 34. § (2) bekezdésére is. Eszerint a lakbér
Paragraph Index: 568

2. Az indítvány megalapozott. Az Alkotmány 44/A. § (2) bekezdése szerint a helyi képviselő-testület a feladatkörében rendeletet alkothat, amely nem lehet ellentétes a magasabb szintű jogszabállyal. Az Lt.-nek az indítványban hivatkozott szabálya értelmében a lakbér mértékét a lakás alapvető jellemzői figyelembevételével kell meghatározni; a törvény e körben példálózó felsorolást ad. Az R. 27. § (5) bekezdése a lakbér mértékének meghatározásánál az R. 12. §-ára utal. Az R. 12. § (1) bekezdése első mondata szerint „meghatározott időre — legfeljebb 5 évi időtartamra —, illetve feltétel bekövetkezéséig — a munkáltató javaslatára — bérleti szerződéskötésre tehet ajánlatot az a személy is, aki — illetve vele együtt költöző közeli hozzátartozója — Pápa városban nem rendelkezik lakással; tevékenysége (alkalmazása) városi közérdeket szolgál; és önkormányzati költségvetési szervnél pályázat útján köztisztviselői vagy közalkalmazotti jogviszonyt létesít; vagy az Ötv.-ben meghatározott kötelező alapfeladatot lát el, az önkormányzat megbízásából.” Megállapítható, hogy az R. 12. §-a nem a lakás alapvető jellemzőiről szól, hanem a közérdekű feladatok megoldására való bérbeadás feltételeit tartalmazza. Az Lt. nem teszi lehetővé, hogy a lakbér mértékének meghatározásánál ilyen szempontot is figyelembe vegyenek. Az R. 27. § (5) bekezdése ezért az Lt. 34. § (2) bekezdésével ellentétes. Erre figyelemmel az R. 27. § (5) bekezdését az Alkotmánybíróság megsemmisítette. Dr. Ádám Antal s. k., Dr. Lábady Tamás s. k., alkotmánybíró alkotmánybíró Dr. Tersztyánszky Ödön s. k., előadó alkotmánybíró Alkotmánybírósági ügyszám: 225/B/1998/11. Az Alkotmánybíróság 35/1998. (VI. 25.) AB határozata A MAGYAR KÖZTÁRSASÁG NEVÉBEN! Az Alkotmánybíróság önkormányzati rendeleti előírás felülvizsgálatára irányuló kezdeményezés alapján meghozta a következő határozatot: Az Alkotmánybíróság megállapítja, hogy Szeged Megyei Jogú Város Közgyűlésének az önkormányzat tulajdonában lévő lakások és helyiségek elidegenítéséről szóló 17/1994. (IV. 26.) Kgy. számú rendeletének 10. § (9) bekezdése törvényellenes, ezért ezt a rendelkezést megsemmisíti. Az Alkotmánybíróság ezt a határozatát a ben közzéteszi. INDOKOLÁS I. A Csongrád Megyei Közigazgatási Hivatal vezetője — mivel a törvényességi ellenőrzés körében kiadott felhívásával a szegedi önkormányzat nem értett egyet és ennek megfelelően rendeletét nem módosította — Szeged Megyei Jogú Város Közgyűlésének az önkormányzat tulajdonában lévő lakások és helyiségek elidegenítéséről szóló

Source: https://magyarkozlony.hu/hivatalos-lapok/7911c1d1a4aeb9a927d004523deee03737c7f6d4/dokumentumok/bd1584df3d8d733ed0940dabce678dda3087828f/letoltes